20:25. (அதற்கு மூஸா) கூறினார்: “இறைவனே! எனக்காக என் நெஞ்சத்தை நீ (உறுதிப்படுத்தி) விரிவாக்கி தருவாயாக! 20:26. “என் காரியத்தை எனக்கு நீ எளிதாக்கியும் வைப்பாயாக! 20:27. “என் நாவிலுள்ள (திக்குவாய்) முடிச்சையும் அவிழ்ப்பாயாக! 20:28. “என் சொல்லை அவர்கள் விளங்கிக் கொள்வதற்காக! 20:29. “என் குடும்பத்திலிருந்து எனக்கு (உதவி செய்ய) ஓர் உதவியாளரையும் ஏற்படுத்தித் தருவாயாக! 20:30. “என் சகோதரர் ஹாரூனை (அவ்வாறு ஏற்படுத்தித் தருவாயாக)! 20:31. “அவரைக் கொண்டு என் முதுகை வலுப்படுத்துவாயாக! 20:32. “என் காரியத்தில் அவரைக் கூட்டாக்கி வைப்பாயாக!